6.   ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ  ΚΑΙ ΟΙΚΟΝΟΜΙΚΩΝ Αριθ. 221306/1310 της 2/20 Σεπτ. 1957 Περί κανονισμού αμοιβών δια μελέτας κλπ. έργων Ν.Π.Δ.Δ. επιχορηγουμένων παρά του Δημοσίου κλπ. Έχοντες υπ’ όψει τας διατάξεις της παρ. 3 του άρθρου μόνου του υπ’ αριθ. 2726/53 Ν.Δ/τος, ως και την υπ’ αριθ. 68/1955 γνωμοδότησιν του Συμβουλίου των Δημοσίων Έργων τροποποιούντες εν μέρει την υπ’ αριθ. 277107/1.11.55 κοινήν απόφασιν ημών, αποφασίζομεν Ορίζομεν τας αμοιβάς δια μελέτας και επίβλεψιν εκτελέσεως έργων Ν.Π.Δ.Δ. εφ’ όσον τα εν λόγω Νομικά Πρόσωπα επιχορηγούνται υπό του Δημοσίου ή εφ’ όσον τα έργα ταύτα των Ν.Π.Δ.Δ. χρηματοδούνται εις βάρος του Κρατικού Προϋπολογισμού (Τακτικού ή Δημοσίων Επενδύσεων) κατά 15% κατωτέρας των ισχυουσών δι’ ιδιωτικά έργα, εφ’ όσον ο προϋπολογισμός του έργου δεν υπερβαίνει τα 2.000.000 δραχμών. Δια το πέραν του ποσού τούτου απομένον τοιούτον το ποσοστόν εκπτώσεως ορίζεται εις 25%. Η παρούσα δημοσιευθήτω εις την Εφημερίδα της Κυβερνήσεως. 